மெல்லமெல்ல ஜானகிராமன் , லா.ச.ரா. , பிச்சமூர்த்தி , அசோகமித்திரன் , சுந்தரராமசாமி என்று ஈடுபாடு கொண்டோம். ' மௌனி ' புரியாதபோதும் ' பயங்கரம் ' என்ற பாவனை பூண்டு பாராட்டினோம். இடையில் நான் படிப்பதில் ஏனோ தேங்கிப் போனேன். பெண் வேட்கை. பட்ட பின்பு விவேகானந்தர் , பித்துக்குளி முருகதாஸ் , ரஜனீஷ் என்று கலவையாக ஜல்லி கலக்க ஆரம்பித்துவிட்டேன். இப்போது ஜே.கே.வை அடிக்கடி படிக்கிறேன். அரசாங்க வேலை கிடைத்து கடலூர் போன பின்தான் காசியின் நெருக்கத்தை இழந்துவிட்டேன். ' ஆவேசமாகப் பாய்ந்து அரைக் கிணறு தாண்டும் ' சுபாவம்